**শিলিগুড়ি মহকুমা** হল ভারতের পশ্চিমবঙ্গ রাজ্যের দার্জিলিং জেলার একটি মহকুমা। শিলিগুড়ি পৌরসংস্থা এবং মাটিগাড়া, নকশালবাড়ি, ফাঁসিদেওয়া ও খড়িবাড়ি সমষ্টি উন্নয়ন ব্লক নিয়ে এই মহকুমাটি গঠিত। উক্ত চারটি ব্লক ২২টি গ্রাম পঞ্চায়েত ও দুটি জনগণনা নগরে বিভক্ত। শিলিগুড়ি মহকুমার জনগণনা নগর দু'টি হল: বৈরাতিশাল ও উত্তর বাগডোগরা। শিলিগুড়ি মহানগরীতে এই মহকুমার সদর দপ্তরটি অবস্থিত।

মহকুমা
------

দার্জিলিং জেলায় রয়েছে চারটি মহকুমা:


| মহকুমা | সদর | ক্ষেত্রফলকিমি2 | জনসংখ্যা(২০১১) | গ্রামীণ জনসংখ্যা %(২০১১) | শহুরে জনসংখ্যা % (২০১১) |
| --- | --- | --- | --- | --- | --- |
| দার্জিলিং সদর | দার্জিলিং | ৯২১.৬৮ | ৪,২৯,৩৯১ | ৬১.০০ | ৩৯.০০ |
| কার্শিয়াং | কার্শিয়াং | ৩৭৭.৩৫ | ১,৩৬,৭৯৩ | ৫৮.৪১ | ৪১.৫৯ |
| মিরিক | মিরিক | ১২৫.৬৮ | ৫৭,৮৮৭ | ৮০.১১ | ১৯.৮৯ |
| শিলিগুড়ি | শিলিগুড়ি | ৮০২.০১ | ৯,৭১,১২০ | ৫৫.১১ | ৪৪.৮৯ |
| **দার্জিলিং জেলা** | দার্জিলিং | ২,২২৬.৭২ | ১৫,৯৫,১৯১ | ৫৭.৮৯ | ৪২.১১ |
|

এলাকা
-----

শিলিগুড়ি এই মহকুমার একমাত্র মহানগর। মহকুমার গ্রামীণ এলাকা ২২টি গ্রাম পঞ্চায়েতে বিভক্ত। এই গ্রাম পঞ্চায়েতগুলি মাটিগাড়া, নকশালবাড়ি, ফাঁসিদেওয়া ও খড়িবাড়ি সমষ্টি উন্নয়ন ব্লকের অন্তর্গত।

সমষ্টি উন্নয়ন ব্লক
-------------------

### মাটিগাড়া সমষ্টি উন্নয়ন ব্লক

মাটিগাড়া সমষ্টি উন্নয়ন ব্লকটি ৫টি গ্রাম পঞ্চায়েত এলাকা (মাটিগাড়া-১, মাটিগাড়া-২, আঠারখাই, পাথরঘাটা ও চম্পাসারি) ও একটি জনগণনা নগর (বৈরাটিশাল) নিয়ে গঠিত। এই ব্লকে দু'টি থানা রয়েছে: শিলিগুড়ি ও মাটিগাড়া। ব্লকের সদর দফতর কদমতলায় অবস্থিত।

### নকশালবাড়ি সমষ্টি উন্নয়ন ব্লক

নকশালবাড়ি ব্লকটি ৬টি গ্রাম পঞ্চায়েত এলাকা (নকশালবাড়ি, নিম্ন বাগডোগরা, উচ্চ বাগডোগরা, গোঁসাইপুর, হাতিঘিসা ও মণিরাম) নিয়ে গঠিত। এই ব্লকে দু'টি থানা রয়েছে: বাগডোগরা ও নকশালবাড়ি। ব্লকের সদর দফতর নকশালবাড়িতে অবস্থিত।

### ফাঁসিদেওয়া সমষ্টি উন্নয়ন ব্লক

ফাঁসিদেওয়া ব্লকটি ৭টি গ্রাম পঞ্চায়েত এলাকা (ফাঁসিদেওয়া-বাঁশগাঁও, চটহাট-বাঁশগাঁও, বিধাননগর-১, বিধাননগর-২, ঘোষপুকুর, জলস-নিজামতাড়া ও হেটমুড়ি-সিঙ্ঘীজোড়া) নিয়ে গঠিত। এই ব্লকে একটিমাত্র থানা রয়েছে: ফাঁসিদেওয়া ব্লকের সদর দফতরও ফাঁসিদেওয়ায় অবস্থিত।

### খড়িবাড়ি সমষ্টি উন্নয়ন ব্লক

খড়িবাড়ি ব্লকটি চারটি গ্রাম পঞ্চায়েত এলাকা (খড়িবাড়ি-পানিশালি), রানিগঞ্জ-পানিশালি, বিন্নাবাড়ি ও বুড়াগঞ্জ) নিয়ে গঠিত। ব্লকে একটিমাত্র থানা রয়েছে: খড়িবাড়ি। ব্লকের সদর দফতরও খড়িবাড়িতে অবস্থিত।

বিধানসভা কেন্দ্র
----------------

২০০২ সালে পশ্চিমবঙ্গের সংসদীয় ও বিধানসভা কেন্দ্রগুলির সীমানা পুনর্বিন্যাসের সময় ভারতের সীমানা পুনর্নির্ধারণ কমিশনের নির্দেশ অনুযায়ী, শিলিগুড়ি পৌরসংস্থার ১ থেকে ৩০ নং এবং ৪৫ থেকে ৪৭ নং ওয়ার্ডগুলি নিয়ে শিলিগুড়ি বিধানসভা কেন্দ্র গঠিত হয়। উল্লেখ্য, শিলিগুড়ি পৌরসংস্থার অন্যান্য ওয়ার্ডগুলি জলপাইগুড়ি সদর মহকুমার অন্তর্ভুক্ত। ফাঁসিদেওয়া ও খড়িবাড়ি সমষ্টি উন্নয়ন ব্লক নিয়ে গঠিত হয় ফাঁসিদেওয়া বিধানসভা কেন্দ্র। মাটিগাড়া সমষ্টি উন্নয়ন ব্লকের চম্পাসারি গ্রাম পঞ্চায়েতের অন্তর্গত সিতং বনাঞ্চল, সেবক পার্বত্য বনাঞ্চল ও সেবক বনাঞ্চলের তিনটি গ্রাম কার্শিয়াং বিধানসভা কেন্দ্রের অন্তর্ভুক্ত হয়। মাটিগাড়া সমষ্টি উন্নয়ন ব্লকের অবশিষ্ট অঞ্চল ও নকশালবাড়ি সমষ্টি উন্নয়ন ব্লক নিয়ে গঠিত হয় মাটিগাড়া-নকশালবাড়ি বিধানসভা কেন্দ্র। এই কেন্দ্রটি তফসিলি জাতি প্রার্থীদের জন্য সংরক্ষিত। শিলিগুড়ি মহকুমার এই চারটি বিধানসভা কেন্দ্রই দার্জিলিং লোকসভা কেন্দ্রের অন্তর্গত।

তথ্যসূত্র
---------

1. ↑  "Darjeeling"। *District Profile - General Information*। District administration। সংগ্রহের তারিখ ২৫ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "District Statistical Handbook 2013 Darjeeling"। *Tables 2.2, 2.4b*। Department of Planning and Statistics, Government of West Bengal। সংগ্রহের তারিখ ১৬ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Directory of District, Sub division, Panchayat Samiti/ Block and Gram Panchayats in West Bengal, March 2008"। *West Bengal*। National Informatics Centre, India। ১৯ মার্চ ২০০৮। ২৫ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০০৮।
4. 1 2 3 4 5 6 7 8  "District Profile"। Official website of Darjeeling district। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০০৮।
5. 1 2 3 4  "Contact details of Block Development Officers"। *Darjeeling district*। Panchayats and Rural Development Department, Government of West Bengal। সংগ্রহের তারিখ ২৬ ডিসেম্বর ২০০৮। [*স্থায়ীভাবে অকার্যকর সংযোগ*]
6. ↑  "Press Note, Delimitation Commission" (PDF)। *Assembly Constituencies in West Bengal*। Delimitation Commission। পৃষ্ঠা 5–6, 23। সংগ্রহের তারিখ ১০ জানুয়ারি ২০০৯।

| * দে
* স
দার্জিলিং জেলার শহরাঞ্চল |
| --- |
| পৌরসংস্থা, পুরসভা ও জনগণনা নগর | 

|  |  |
| --- | --- |
| দার্জিলিং সদর মহকুমা | 
* দার্জিলিং
* পাট্টাবং চা বাগান

 |
| কার্শিয়ং মহকুমা | 
* কার্ট রোড
* কার্শিয়ং

 |
| মিরিক মহকুমা | 
* মিরিক

 |
| শিলিগুড়ি মহকুমা | 
* উত্তর বাগডোগরা
* বৈরাটিশাল
* শিলিগুড়ি

 |

 |
| অন্যান্য অঞ্চল | 
* ঘুম
* নকশালবাড়ি
* বিজনবাড়ি
* সুকিয়াপোখরি
* সোনাদা

 |
| আরও দেখুন | 
* টেমপ্লেট **দার্জিলিং জেলা-সম্পর্কিত নিবন্ধ**
* বাগডোগরা বিমানবন্দর
* বিষয়শ্রেণী দার্জিলিং জেলার ব্যক্তিত্ব
* বিষয়শ্রেণী দার্জিলিং জেলার গ্রাম

 |
| 
* পশ্চিমবঙ্গ প্রবেশদ্বার
 |